Darling Harbour

Darling Harbour ye un puerto y barrio d'a ciudat de Sydney, Nueva Galas d'o Sud, Australia. Se tracta de una gran zona piatonal de recreo y que ye situada a l'ueste d'o districto central d'afers de Sydney. O puerto s'estendilla enta o norte de Chinatown, a o largo d'os dos cantos d'a badía de Cockle entre King Street Wharf, a l'este, y o barrio de Pyrmont a l'ueste. Cockle Bay ye una d'as canals que conforman o puerto de Darling Harbour, que s'ubre a o norte en a badía de Sydney.

O recinto y a suya redolada son administradas independientement de l'aria de gubierno local d'a ciudat de Sydney, por un gubierno de Nueva Galas d'o Sud l'autoridat legal d'o gubierno d'o estau, a Sydney Harbour Foreshore Authority.

Historia
Darling Harbour recibe o suyo nombre d'o tenient cheneral Ralph Darling, qui estió gubernador de Nueva Galas d'o Sud entre 1825 y 1831. L'aria yera conoixida orichinalment como Long Cove, encara que en 1826 cuan o gubernador Darling lo renombró se conoixeba como Cockle Bay. O nombre de Cockle Bay ha tornau a fer-se servir recientment en referencia a la cabecera d'o puerto.  Estió en primeras parti d'o puerto comercial de Sydney, incluyindo a empresa ferroviaria Darling Harbour Railway Goods Yard. Mientres a Gran Depresión, a parti este de Darling Harbour (Barangaroo) fue conoixida como The Hungry Mile (literalment en anglés "a milla d'a fambre"), en referencia a os treballadors que buscaban treballo entre os suyos muelles. Hungry Mile gets minor role. The Sydney Morning Herald. 12 de setiembre de 2006

Gran parti d'o terreno estió parti de l'aria de clasificación de NSW Railways central. Una investigación sobre a industria de Nueva Galas d'o Sud, incluyindo o ferrocarril y as carreteras, feita por Gavan McDonell entre 1978 y 1980, Commission of Enquiry into the NSW transport industry. 6 vols. Sydney 1980, Opac.penrithcity.nsw.gov.au trobó que o iste centro de clasificación yera ineficient y heba d'estar tresladau, emplegando os terrenos ta otros usos publicos. Istas recomendacions fueron aplicadas en a segunda metat d'a decada de 1980, cuan l'aria s'heba practicament albandonau, reestructurando-la como recinto piatonal y turistico por iniciativa d'o ministro d'Obras Publicas de Nueva Galas d'o Sud, Laurie Brereton.

 Referencias 

 Se veiga tamién 
 Monts Darling
 Ralph Darling
 Río Darling

 Vinclos externos 
  Mapas d'o puerto 
  Web oficial

Categoría:Barrios de Sydney